b"\n_START_ARTICLE_\nClarence Acu\xc3\xb1a\n_START_PARAGRAPH_\nClarence Williams Acu\xc3\xb1a (s. 8. helmikuuta 1975) on chilel\xc3\xa4inen jalkapalloilija. Kotimaassaan h\xc3\xa4n edusti muun muassa O'Higginsi\xc3\xa4, Universidad de Chile\xc3\xa4, Palestinoa ja Uni\xc3\xb3n Espa\xc3\xb1olaa. Vuosina 2000\xe2\x80\x932003 h\xc3\xa4n pelasi englantilaisseura Newcastle Unitedissa ja vuosina 2003\xe2\x80\x932005 argentiinalaisessa Rosario Centralissa. Acu\xc3\xb1a oli pelipaikaltaan keskikentt\xc3\xa4pelaaja._NEWLINE_Acu\xc3\xb1a pelasi Chilen maajoukkueessa 61 maaottelua ja teki niiss\xc3\xa4 kolme maalia. H\xc3\xa4n kuului Ranskan MM-kisoissa 1998 pelanneeseen maajoukkueeseen. Copa Am\xc3\xa9ricassa h\xc3\xa4n pelasi vuosina 1995, 1997, 1999 ja 2004. Viimeisen maaottelunsa h\xc3\xa4n pelasi juuri Copa Am\xc3\xa9ricassa hein\xc3\xa4kuussa 2004."